Ανδρέας Στιούαρτ, 2ος κύριος Όκιλτρι

Ο Ανδρέας Στιούαρτ, 2ος κύριος Όκιλτρι, αγγλ.: Andrew Stewart, 2nd Lord Ochiltree (π. 1521–1591) πολέμησε για τη Σκωτική Μεταρρύθμιση. Η κόρη του παντρεύτηκε τον Τζον Νοξ, και έπαιξε ρόλο στην ήττα τής βασίλισσας Μαρίας Α΄ τής Σκωτίας στη μάχη τού Λάνγκσαϊντ.

 Βιογραφία 
Ο πατέρας τού Ανδρέα, Ανδρέας Στιούαρτ 2ος κύριος Άβοντεϊλ, αντάλλαξε τα εδάφη και τον τίτλο του για να γίνει κύριος Όκιλτρι .

 Οικογένεια 
Ο Ανδρέας Στιούαρτ 2ος κύριος Όκιλτρι, νυμφεύτηκε την Αγνή Κάνινγκχαμ από την οικογένεια Κάπρινγκτον. Τα παιδιά και τα εγγόνια τους ήταν:

 Ανδρέας Στιούαρτ, γνωστός ως κύριος τού Όκιλτρι (απεβ. 1578). Νυμφεύτηκε τη Μαργαρίτα Στιούαρτ (απεβ. 1627), (κόρη τού Ερρίκου Στιούαρτ 1ου κυρίου Μέθβεν), η οποία ήταν γνωστή ως η κυρία τού Όκιλτρι, και ήταν μέλος των οικογενειών τής Άννας τής Δανίας και τού πρίγκιπα Ερρίκου. Τα παιδιά τους περιλάμβαναν:
 Ανδρέας Στιούαρτ, 1ος βαρόνος Κάστρου Στιούαρτ, ο οποίος έγινε ο 3ος κύριος Όκιλτρι.
 Ιωσίας Στιούαρτ τού Μπόνινγκτον, ήταν υποστηρικτής και συνωμότης με τον Φραγκίσκο Στιούαρτ 5ο κόμη τού Μπόθγουελ, και το 1595 αποκάλυψε πληροφορίες στο Ιδιωτικό Συμβούλιο της Σκωτίας σχετικά με μία ομάδα ή συμμαχία μεταξύ τού κόμη και των Καθολικών επαναστατών βόρειων κομήτων. Ήταν ο εκτελεστής και διαχειριστής τής Ιωάννας Στιούαρτ, τής λαίδης Μπάργκανυ και τού γιου της Θωμά Κέννεντυ, βλέπε παρακάτω. 
 Μαρία Στιούαρτ (απεβ. 1606), μαζί με τη μητέρα της ήταν κυρία των τιμών στο σπίτι τής Άννας τής Δανίας. Παντρεύτηκε τον Ρογήρο Άστον, έναν Άγγλο ευνοούμενο τού Ιακώβου ΣΤ΄, ο οποίος τον είχε διορίσει κύριο τού Υπνοδωματίου το 1587.
 Άννα Στιούαρτ, παντρεύτηκε τον Ανδρέα Κερ, κύριο τού Τζέντμπουργκ.
 Ιωάννα Στιούαρτ, επίσης κυρία των τιμών στο σπίτι τής Άννας τής Δανίας, παντρεύτηκε τον εξάδελφό της Γιλβέρτο Κέννεντυ νεότερο από το Μπάργκανυ. Ο γάμος εορτάστηκε στην αυλή με φαγητό και μουσική, και ο βασιλιάς Ιάκωβος τής δώρισε ενδύματα.  Λέγεται ότι ο Ιάκωβος ΣΤ΄ ανάγκασε τον Λιρντ τού Μπάργκανυ να κανονίσει τον γάμο χωρίς προίκα, επειδή είχε ταχθεί με τούς ιερείς τής εκκλησίας εναντίον του. Η βασίλισσα κανόνισε ένα δάνειο για την προίκα. 
 Μαργαρίτα Στιούαρτ, επίσης κυρία των τιμών στο σπίτι τής βασίλισσας, παντρεύτηκε τον Ιανουάριο τού 1596 τον σερ Ιωάννη Στιούαρτ νεότερο τού Τρακουέρ, γιο τού Γουλιέλμου Στιούαρτ τού Κάβερστον. 
 Μάρθα Στιούαρτ, παντρεύτηκε τον Νικόλαο Ράδερφορντ από το Χάνταλη.
 Ιάκωβος Στιούαρτ του Μπόθγουελμιούρ, ο οποίος έγινε λόρδος καγκελάριος τής Σκωτίας και Κόμης τού Άραν .
 Γουλιέλμος Στιούαρτ τού Μόνκτον, Άιρσιρ, πρύτανης τού Άιρ το 1585, δολοφονήθηκε από τον Φραγκίσκο Στιούαρτ 5ο κόμη τού Μπόθγουελ τον Ιούλιο τού 1588.
 Ερρίκος Στιούαρτ από το Μπρέιντγουντ. 
 Μαργαρίτα Στιούαρτ, παντρεύτηκε τον Τζον Νοξ την Κυριακή των Βαΐων τού 1564, σε ηλικία περίπου 16 ετών (ο Νοξ ήταν περίπου 60 ετών).  Ο Άγγλος διπλωμάτης στη Σκωτία, Θωμάς Ράντολφ, σημείωσε ότι ήταν στενή συγγενής τού Ιακώβου Χάμιλτον δούκα τού Σατελλερώ, ενώ η μητέρα τού Ανδρέα ήταν ετεροθαλής αδελφή τού δούκα. Ο Ράντολφ πίστευε ότι η Σέσιλ θα θεωρούσε την αναφορά του για τον γάμο τρέλα.  Παντρεύτηκαν την Κυριακή των Βαΐων, αφού είχαν ανακηρυχθεί οι γάμοι στο Σαιντ Τζάιλς τού Εδιμβούργου. Ο Ράντολφ έγραψε ότι η βασίλισσα ήταν θυμωμένη με τον γάμο, επειδή η Μαργαρίτα είχε βασιλικό «αίμα και όνομα».  Μετά το τέλος τού Νοξ, παντρεύτηκε τον Ανδρέα Κερ τού Φάλντονσαϊντ. 
 Ισαβέλλα Στιούαρτ, παντρεύτηκε τον σερ Θωμά Κέννεντυ τού Μπάργκανυ.

Ο Ανδρέας Στιούαρτ 2ος κύριος Όκιλτρι, νυμφεύτηκε σε δεύτερο γάμο, τη Μαργαρίτα Κάνινγκχαμ, κόρη τού Αλεξάνδρου Κάνινγκχαμ 5ου κόμη τού Γκλένκερν, και χήρα τού Ιωάννη Γουάλας τού Κρέιγκη.

 Σύνδεση με τη Σουηδία 
Ο Ανδρέας 2ος κύριος Όκιλτρι φαίνεται να είχε έναν γιο με την Τζάνετ Φορμπς, τον Ιωάννη Στιούαρτ ή Στιούαρτ. Αυτός εισήλθε στην υπηρεσία τής Σουηδίας, και ήταν κύριος του ιππικού τού Έρικ ΙΔ΄, και απέκτησε δύο γιους, τον Ανδρέα και τον Ιωάννη. Αυτός ο κλάδος τής οικογένειας Όκιλτρι έχει εισαχθεί στη Σουηδική Βουλή των Λόρδων (Riddarhuset) με το όνομα Στιούαρτ. Ο Χανς (Γιοχάννες) Στιούαρτ (απεβ. 1618) έλαβε ένα έγγραφο καταγωγής στο Εδιμβούργο το 1579 και ένα έγγραφο με τα οικόσημα στο Κάστρο Χόλυρουντ στο Εδιμβούργο από τον βασιλιά Ιάκωβο ΣΤ΄ τής Σκωτίας το 1585 

Ο Ιωάννης Στιούαρτ νυμφεύτηκε τη Μπρίτα Έρικσντοτερ Σούπ και η κόρη τους Μάρθα Στιούαρτ (1606-1653) παντρεύτηκε έναν Γάλλο αντισυνταγματάρχη, τον Άντον Ύντρον, ο οποίος σκοτώθηκε στη μάχη τής Νυρεμβέργης το 1632 στον Τριακονταετή Πόλεμο (1618–48) . Ως χήρα, η Μάρθα Στιούαρτ έζησε στο νησί Άλμε, και ήταν συχνή αλληλογράφος τού Σουηδού καγκελάριου Άξελ Οξενστιέρνα, του οποίου το κάστρο Τίντε Σλοτ βρισκόταν κοντά.

 Σημειώσεις 

 Εξωτερικοί σύνδεσμοι 
 ΣΤΟΥΑΡΤ, ΑΝΤΡΙΟΥ [SSNE 1646, σε σουηδική υπηρεσία]
 ΣΤΟΥΑΡΤ, ΤΖΟΝ [SSNE 1645, σε σουηδική υπηρεσία]
 ΣΤΟΥΑΡΤ, ΜΑΡΤΑ ΧΑΝΣΝΤΟΤΕΡ [Αριθμός Μητρώου Αριθμού Μητρώου 6433], κόρη του Τζον Στιούαρτ

Κατηγορία:Οίκος των Στιούαρτ